Aksel Lund Svindal

Aksel Lund Svindal (født 1982) er en norsk tidligere alpinist som konkurrerte for klubben Nero Alpin frem til han la opp 9. februar 2019.

Han har vunnet to olympiske gull og fem VM-gull, han har to sammenlagtseire verdenscupen og har vunnet 36 enkeltrenn. Han ble den første mannlige alpinisten som vant gull i fire verdensmesterskap på rad: i 2007, 2009, 2011 og 2013.

Siden 2000 har Svindal vært MOT-ambassadør.MOT-ambassadør Han er også utøverambassadør for den humanitære organisasjonen Right To Play.

 Karrière 
 2002 – 2007 
Svindal vokste opp på Riis. I junior-VM 2002 i Tarvisio i Italia tok han gull i kombinasjonen, sølv i super-G og bronse både i utfor og slalåm.Aftenposten, 4. mars 2002, side 14 Han slo igjennom på seniornivå i 2003, da han blant annet vant to NM-gull. Han deltok i VM i St. Moritz i 2003, og oppnådde en femteplass i storslalåm som sitt beste resultat. Dette året tok han også sin første pallplassering i et verdenscuprenn, med andreplass i kombinasjonen i Kitzbühel. Han vant den totale verdenscupen i sesongen 2006–2007 etter en spennende duell mot Benjamin Raich som ble avgjort den siste dagen i sesongen. Etter sesongen 2007 ble han tildelt Sportsjournalistenes statuett som Årets idrettsnavn i Norge og Aftenpostens gullmedalje for årets idrettsbragd. Han ble også tildelt utmerkelsen Skieur d’Or som tildeles av den internasjonale organisasjonen for skijournalister. Under Idrettsgallaen 2008 fikk han prisene «Årets mannlige Idrettsutøver 2007» og «Utøvernes pris».

Den 27. november 2007 falt han stygt under utfortrening i Beaver Creek i Colorado i USA. Svindal pådro seg nesebrudd og kutt i ansiktet samt skade i setemuskulaturen. Han ble operert på sykehuset i Vail umiddelbart etterpå. Det var til å begynne med uvisst hvor lenge Svindal måtte holde seg borte fra trening og konkurranser, men han var på ski igjen 25. januar 2008 i en forsiktig tur i Varingskollen.

 2008–2013 
Han deltok i sin første konkurranse etter fallet i storslalåm i verdenscupåpningen i Sölden den 26. oktober 2008 og ble nummer 13. Den 5. desember 2008 vant han sitt første verdenscuprenn etter fallet, noe som bekreftet at hans comeback var vellykket. Han vant utforrennet i Beaver Creek, på samme sted som han falt. Dagen etter vant han også super-G. Han ble kåret til Årets forbilde på Idrettsgallaen 2009, mye på grunn av hans mot og innsats for sitt comeback etter skaden i Beaver Creek. Senere samme vinter tok han ett VM-gull i superkombinasjon, og en VM-bronse i super-G. Han vant også verdenscupen i 2008/2009 sammenlagt to poeng foran Benjamin Raich, selv om han var syk i de siste rennene.

I OL 2010 i Whistler startet Svindal med å ta sølv i utfor, han var en av storfavorittene i super-G og innfridde med en overlegen seier, i storslalåmen tok han bronse. 14. mars 2012 tok Svindal Norges seier nummer 100 i den alpine verdenscupen, da han vant utfor i Schladming under verdenscupfinalen.Svindal tok seier nummer 100  – abcnyheter 25. januar 2013 vant Svindal super-G i Hahnenkammrennene, som første nordmann.Lund Svindal tok historisk seier i Kitzbühel  – Aftenposten 25. januar 2013 Det var tolvte gang rennet ble arrangert. Seieren i utfor i Gherdëina 20. desember 2013 var verdenscupseier nummer 100 til en mannlig norsk alpinist.De første 99 seirene ble tatt av Svindal selv (23), Kjetil André Aamodt (21), Lasse Kjus (18), Ole Kristian Furuseth (9), Atle Skårdal (7), Finn Christian Jagge (7), Erik Håker (5), Jan Einar Thorsen (3) og Didrik Marksten, Tom Stiansen, Hans Petter Buraas, Bjarne Solbakken, Truls Ove Karlsen og Kjetil Jansrud én hver. VG, (21. desember 2013)

 2014–2016 
Svindal var norsk flaggbærer i OL 2014 i Sotsji.Svindal norsk flaggbærer : – En av våre største stjerner gjennom tidene. tv2.no (5. februar 2014) Selv om han kom til OL som nummer to i verdenscupen sammenlagt, lyktes det ikke Svindal å ta medalje i dette OL. Han ble nummer fire i utfor, 19 hundredeler fra bronseplassen; nummer sju i super-G og nummer åtte i superkombinasjonen.Svindal sliter med sykdom - må reise hjem fra OL. vg.no (17. februar 2014) Svindal ble nummer to i verdenscupen sammenlagt denne sesongen etter å ha knivet med Marcel Hirscher om seieren. Svindal vant både utforcupen og super-G-cupen. I sesongoppkjøringen til sesongen 2014/15 røk Svindals venstre akillessene under barmarkstrening i Sölden.Aksel Lund Svindal skadet - hele sesongen i fare. nrk.no (19. oktober 2014) Svindals første konkurranse etter skaden var VM i Beaver Creek der han ble nummer seks både i super-G og utfor.

I sesongen 2015/16 var Svindal igjen i verdenstoppen. Han vant fem verdenscuprenn før jul, to av dem i Lake Louise, og Svindal kom opp i åtte seire på dette stedet. Han tangerte dermed Ingemar Stenmarks rekord fra Madonna di Campiglio for verdenscupseire på samme sted. Denne rekorden sto til Marcel Hirscher vant sin niende seier i Adelboden 19. januar 2019 16. januar ble Svindal andre nordmann til å vinne det klassiske utforrennet i Lauberhornrennene i Wengen.Lasse Kjus var den første i 1999. Etter å ha vunnet sju verdenscuprenn ledet Svindal verdenscupen sammenlagt med over hundre poeng da han falt i utforrennet i Hahnenkammrennene i Kitzbühel 23. januar 2016 slik at korsbåndet røk, og Svindal var ute resten av sesongen. Hans første renn etter denne skaden var verdenscupåpningen i super-G i Val d'Isere 2. desember 2016, og Svindal kom her på andreplass, bak Kjetil Jansrud.VG.no - Jansrud vant Super-G - Svindal på andreplass i comebacket, besøkt 2. desember 2016. I Gherdëina 17. desember ledet Svindal utforrennet, og så ut til å vinne, men Max Franz på et mye senere startnummer slo ham med fire hundredeler. Svindal sto over rennene i Santa Caterina i romjulen 2016, og han reiste hjem fra Wengen før Lauberhornrennene på grunn av knesmerter.

 2017–2019 
17. januar 2017 meldte Svindal på sin Instagramkonto at han var operert på nytt, denne gangen for løs menisk. Han var dermed ute resten av 2017-sesongen. Svindal var tilbake etter kneoperasjonen til sesongen sesongen 2017/18. Den 2. desember 2017 vant han for fjerde gang utforrennet i Beaver Creek, og fulgte opp med seier i utforrennet i Gherdëina 16. desember og seier i super-G i Kitzbühel 19. januar. 15. februar 2018 vant Svindal utfor-rennet i vinter-OL i Pyeongchang, og tok med det historiens første norske OL-gull i utfor. Han ble også den eldste olympiske mester i utfor noensinne. Svindal vant rennet 12 hundredeler foran lagkameraten Kjetil Jansrud, som dermed sørget for norsk dobbeltseier.

I sesongen 2018/19 tok Svindal to tredjeplasser i Beaver Creek, og han vant utforrennet i Val Gardena, som var hans sjuende seier på stedet. I utfor i Wengen ble det fjerdeplass. Under utfortrening før Hahnenkammrennene i Kitzbühel uken etter kjente han smerter i kneet. Etter å ha konsultert legen i Innsbruck som opererte han tre år tidligere, bestemte Svindal seg for å droppe utforrennet i Kitzbühel. Før søndagens renn i Kitzbühel kunngjorde Svindal at han hadde avsluttet verdenscupkarrieren og ville konsentrere seg om de to fartsrennene i VM i Åre., VM i alpint 2019, Åre Svindal avsluttet karrieren med VM-sølv i utfor, to hundredeler bak Kjetil Jansrud.

Svindal er den nordmann som har flest seire i enkeltrenn i verdenscupen med 36. 1. desember 2013 passerte han Kjetil André Aamodt som står med 22 seire.Svindal forbi Aamodt bt.no (1. desember 2013)

 Meritter 
 Junior-VM 
Svindal var på pallen i alle fire løpene i Junior-VM 2002 i Tarvisio i Italia med gull i kombinasjonen, sølv i super-G og bronse i utfor og slalåm. Storslalåm ble kansellert dette året.

 Olympiske leker 
KonkurranseUtforSuper-GStorslalåmSlalåmKombinasjon  2018 Pyeongchang Gull5.-plass —  — DNF 2014 Sotsji 4.-plass 7.-plass —  — 8.-plass 2010 Vancouver Sølv Gull Bronse — DNF 2006 Torino 21.-plass 5.-plass 6.-plass DNF2  DNF

 VM 
I VM i Bormio i Italia i 2005 deltok han i samtlige fem øvelser. Som eneste nordmann fikk han en medalje i dette mesterskapet, med sølv i kombinasjonen. I VM i Åre 2007 ble han historisk, han ble den første nordmann som tok gull og ble verdensmester i utfor. Med gull i superkombinasjonen i VM i alpint 2011 i Garmisch-Partenkirchen tok Svindal Norges 50. medalje gjennom tidene i et alpin-VM.Lund Svindal kjørte inn til VM-gull!, VG Nett, 14. februar 2011 Han ble med gullet i utfor i VM i alpint 2013 i Schladming den første mannlige alpinist til å ta gull i fire strake alpin-VM.Historisk gull til Lund Svindal, NRK.no, 12. februar 2013

KonkurranseUtforSuper-GStorslalåmSlalåmKombinasjon 2019 Åre Sølv 16.-plass — — — 2015 Beaver Creek 6.-plass 6.-plass — — — 2013 Schladming Gull Bronse 4.-plass — DNF2 2011 Garmisch-Partenkirchen 5.-plass DNF 4.-plass — Gull 2009 Val-d’Isère 11.-plass Bronse 9.-plass — Gull 2007 Åre Gull 13.-plass Gull DNF1 5.-plass 2005 St. Bormio 5.-plass 7.-plass 6.-plass 12.-plass Sølv 2003 St. Moritz 22.-plass DNF1 5.-plass DNS DNS

 Verdenscup 
Svindal vant den totale verdenscupen i alpint 2006/2007 og i 2008/2009. I sesongen 2006/2007 vant han også storslalåm- og kombinasjoncupene, mens han i 2008/2009 og 2011/2012 vant super-G-cupen. I 2012/2013 og 2013/14 vant han både utforcupen og super-G-cupen. Han vant også disiplincupen i super-G i 2006, bare to poeng foran Hermann Maier. Samme året ble han nr. to sammenlagt i den totale verdenscupen.

Tabellen er en oversikt over seire i enkeltrenn i verdenscupen.

 Nr Dato Sted Land Disiplin1.    Lake Louise    Super-G2.    Åre    Utfor3.    Beaver Creek    Superkombinasjon4.    Hinterstoder    Storslalåm5.    Lenzerheide    Utfor6.   Lenzerheide    Super-G7.    Lenzerheide    Storslalåm8.    Sölden    Storslalåm9.    Lake Louise    Super-G10.    Beaver Creek    Utfor11.    Beaver Creek    Super-G12.   Åre    Utfor13.    Val Gardena    Super-G14.    Adelboden    Storslalåm15.    Lake Louise    Super-G16.   Schladming    UtforSvindal falt stygt i går - vant utforfinalen i dag, VG, 14. mars 201217.    Lake Louise    Utfor18.    Lake Louise    Super-G19.    Val Gardena    Super-G20.    Kitzbühel    Super-G21.    Kvitfjell    Super-G22.    Lake Louise    Super-G23.    Beaver Creek    Utfor24.    Val Gardena    Super-G25.    Bormio    Utfor26.    Lake Louise    Utfor27.    Lake Louise    Super-G28.    Beaver Creek    Utfor29.    Val Gardena    Super-G30.    Val Gardena    Utfor31.    Wengen    Utfor32.    Kitzbühel    Super-G33.    Beaver Creek    Utfor34.     Val Gardena    Utfor 35.    Kitzbühel    Super-G36.    Val Gardena    Super-G

 Sammenlagtplasseringer 
 Sesong Sammenlagt Utfor Super-G Storslalåm Slalåm Kombinasjon CityEvent Plassering Poeng Plassering Poeng Plassering Poeng Plassering Poeng Plassering Poeng Plassering Poeng Plassering Poeng 2002/03  39.  225  58.  4  23.  54  26.  54  38.  33  4.  80  –  – 2003/04  19.  396  36.  40  15.  138  19.  103  41.  38  6.  77  –  – 2004/05  21.  370  30.  83  11.  156  17.  96  37.  35  –  –  –  – 2005/06  2. 1006  13.  182 1. 284  10.  195  13.  205  7.  140  –  – 2006/07 1. 1268  7.  321  5.  181  1.  416  21.  118 1. 232  –  – 2007/08  40.  234  45.  14  22.  100  19.  100  50.  20  –  –  –  – 2008/09 1. 1009  4. 356  1. 292  5.  260  –  –  11.  101  –  – 2009/10  4.  883  7.  248 3. 314  8.  211  54.  9  9.  101  –  – 2010/11  4.  789  10.  220  16.  113  2.  306  –  –  5.  120  5.  30 2011/12 3. 1131  6.  370 1. 413  11.  205  –  –  5.  128  9.  15 2012/13 2. 1226 1. 439 1. 480  7.  229  47.  15  5.  63  13.  15 2013/14 2. 1091 1. 570 1. 346  16.  130  –  –  12.  45  –  – 2014/15  ingen resultater grunnet skade  2015/16  5.  916 2. 436  3.  310  27.  90  –  –  9.  80  –  – 2016/17  39.  220  15.  140  18.  80  –  –  –  –  –  –  –  – 2017/18 3.8862. 612 3. 274  –  –  –  –  –  –  –  – 2018/19  20.  419  10.  200  7.  219  –  –  –  –  –  –  –  –

 NM 
 2003: Gull i slalåm, gull i storslalåm og gull i kombinasjonen
 2004: Gull i slalåm, gull i super-G, gull i kombinasjonen, sølv i storslalåm
 2005: Gull i storslalåm, bronse i slalåm
 2006: Gull i utfor, gull i super-G, gull i storslalåm, gull i slalåm, gull i kombinasjonen. Første nordmann som har vunnet alle disipliner i ett NM.
 2007: Gull i storslalåm
 2010: Gull i utfor, gull i super-G
 2011: Sølv i super-G og sølv i storslalåm
 2012: Gull i super-G, gull i storslalåm, gull i superkombinasjonen,Lund Svindal vant superkombi i NM. tv2.no (22. mars 2012) sølv i utfor
 2013: Gull i utfor,NM OPPDAL 2013 1097 MEN Downhill Official ranking  gull i super-GNM SENIOR OPPDAL 2013 1099 MENN Super-G Offisiell resultatliste og gull i superkombinasjonen
 2014: Bronse i super-G, bronse i storslalåm

 Annet 
Han medvirket i skifilm/dokumentarfilmene Supervention fra 2013 og Supervention 2 og 2016. I 2021 vant han NRKs konkurranseserie Mesternes Mester, og han overtok deretter som programleder for serien. En biografisk film  Aksel, som skildrer comebacket fra korsbåndskaden i Beaver Creek 2011, hadde premiere høsten 2021.

 Se også 
 Liste over flaggbærere for Norge under OL

 Fotnoter og referanser 

 Eksterne lenker 






Kategori:Norske alpinister
Kategori:Norske TV-programledere
Kategori:Norgesmestere i alpint
Kategori:Juniorverdensmestre i alpint
Kategori:Olympiske mestere for Norge
Kategori:Verdensmestere i alpint
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Deltakere for Norge under VM i alpint 2005
Kategori:Deltakere for Norge under Vinter-OL 2006
Kategori:Alpinister under Vinter-OL 2006
Kategori:Deltakere for Norge under VM i alpint 2007
Kategori:Deltakere for Norge under VM i alpint 2009
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Alpinister under Vinter-OL 2010
Kategori:Deltakere for Norge under VM i alpint 2011
Kategori:Deltakere for Norge under VM i alpint 2013
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2018
Kategori:Alpinister under Vinter-OL 2018
Kategori:Deltakere for Norge under VM i alpint 2019
Kategori:Kongepokalvinnere i skiidrett
Kategori:Best av de beste-deltakere
Kategori:Mesternes Mester-deltakere
Kategori:Olympiske medaljevinnere i alpint
Kategori:Programledere for NRK TV
Kategori:Personer fra Skedsmo kommune